Wobaraja so wotedawkej
Wjelcej (dpa/SN/ch). Komuny wokoło wuhloweje jamy Wjelcej-juh wobaraja so přećiwo poziciji zwjazkoweho hospodarskeho ministra Sigmara Gabriela (SPD). Milinarnje, kotrež su starše hač dwaceći lět, měli po jeho namjeće wotedawk płaćić. Emisija wuhlikoweho dioksida (CO2) w fosilnych milinarnjach ma so tak redukować. Města Wjelcej, Grodk, Drjowk a zarjad Stara Darbnja nochcedźa so z namjetom Gabriela wotnamakać a su dźensa dopołdnja we Wjelceji deklaraciju podpisali. Wone chcedźa z njej na hrožace „scenarije“ skedźbnić, jeli so wotedawk zawjedźe, kaž to měšćanostka Wjelceje Birgit Zuchold (SPD) připowědźi.
Šulske stejnišćo wotćežene
twi_Latn szl_Latn slv_Latn